exstant, tertiae et longitudine inferiores quaternae in carpi externa parte sunt et quartae, semi- 
pollicares minimaeque, ternae eaedem, in fronte supra oculum anterius reperiuntur. Vibrissae 
setaeque omnes atrae praeter carpi, quae totae aut apice flavent. Dentes molaribus ante- 
rioribus minimis deciduis. In dextra maxilla sola quinti dentis minimum vestigium in sceleto 
vidi. Plantae pentadactylae; palmae tetradactylae, ungue pollicari remoto plano. Color: alius 
in corporis anteriore, alius in posteriore, alius in inferiore, alius in superiore parte. Ipsum corpus 
in capite supra rufescit, auriculis flavidis, margine diluto rufescente. Dorsum a cervice inde 
fuscescente- cinereum in uropygio et femoribus posticis saturatius cinereum, colore ex pilis albo 
et nigro yariis oriundo, apicibus pilorum nigris. Pedes anteriores extus toti, posteriores a tarsis 
inde, abdominis margo lateralis et caudae supera facies rufo -ferruginea sunt. Subtus omnia a 
gula inde usque ad anum et apicem caudae flava. Mandibula sola levius rufescit et circum os 
totum margo tenuis saturate rufus, seu potius rutilante -castaneus nitidusque serpit, quem defi- 
cientem rarissime invenimus. Oculi annulo tenui pallido proxime cinguntur. Cauda tricolor; 
supra media rufo -ferruginea, margine duplici, interiore nigro, extimo flavo aut albido; subtus 
media et margine cinerascente- flava, limbo nigro sub margine. 
Velleris pili dorsales 5"' longi, caudae i” (i” longi. Pili omnes fere teretes, dorsi quadri- 
colores basi cinerei apice nigri, medii infra nigri supra albi. In abdomine tricolores, basi cinerei, 
medii flavi aut rufi, apice nigri. Basi crispantur et lanugine cinerea obvallantur. Palmae plan- 
taeque nudae nigrae. Ungues cornei apice albicant et sicut in vulgari Sciuro curvi, sed paullo 
breviores sunt et basi pilo appresso involvuntur. Dentes extus ferruginei. 
Mammarum papillae octo adsunt, duae pectorales, quatuor abdominales, et duae inguinales, 
aequali fere spatio distantes. 
His omnibus characteribus tria mascula et 9 feminea specimina, quae denuo exactissime 
conferre potui, ex asse congruunt, nec ullum characterem invenimus, qui sexui proprius sit, 
praeter ipsa sexus organa. E viginti speciminibus duo tantum, alterum masculum, alterum 
femineum, oris margine non castaneo, sed albido insignia vidimus. 
( 'Vellus hyb ernumi) 
Specimina 20 venati sumus et Berolinum attulimus, pelles 19 et sceleton. Haec omnia 
Iulio mense occidimus ideoque aestivam pellem induerant. Attamen nonnulla specimina aestiva 
mutatione nondum peracta, hyberni velleris residua vestigia obtulerunt. Horum auxilio intelligere 
licuit, hyeme rufos hos Sciuros esse, qui cinereo dorso aestate reperiuntur, contrario vulgaribus 
modo. Reliquos colores mutari non vidi, verum in toto dorso progerminantes cineritii pili alios 
longiores copiososque apice late rufos expellunt. 
Prima prope Arissam obvia specimina in Pino halepensi et in Quercubus vidimus. 
Postea in pago Eden non procul a Bischerra frequentes in Iuglandis regiae sylvula inve- 
nimus. Vitae genere totoque habitu a vulgari Sciuro non differunt. Sibilantes non audivimus. 
A Sciuro vulgari differt: auriculis caudaque brevioribus, illis semper imberbibus acutioribus, 
subtilius pilosis, abdomine nunquam albo; Cauda limbata; aestivo vellere in dorso cinereo. 
A Sciuro anomalo Giildenstaedtii, quem Schreber et Pallas pictum descriptumque 
dederunt, statura minore, auriculis acutioribus, nec obtusis, cauda angustiore, limbata, nec unicolore, 
Hempr. et Ehrenb. Mammalia I. 
dd 
